                                                                                                                  До г-н Тихомир Стойчев,
Посланик на Р. България

До  г-жа Велислава Петрова-Чамова,
Министър на МВнР – Р. България

До г-н Георги Хорозов,
Председател на ЦИК


ПРЕДЛОЖЕНИЕ

от българската общност в район Сърбитън (Surbiton), Югозападен Лондон, Обединено кралство Великобритания и Северна Ирландия

Относно: Разкриване на избирателна секция извън страната за произвеждане на предстоящите избори за Президент и Вицепрезидент

     Уважаеми дами и господа,
С настоящето писмо, ние, представители на българската общност в район Сърбитън, Югозападен Лондон, на основание чл.14, ал.3 от ИК, във връзка с чл.16, ал.1 от същия, отправяме официално предложение за разкриване на избирателна секция на територията на Сърбитън за предстоящия вот.

     Мотивираме нашето искане със следните мотиви:
1.Висока концентрация на български граждани: Районът (Сърбитън, Кингстън, Толуърт, Епсъм, Чесингтън, Ню Молдън, Юел, Хамптън, Уест Моузли и т.н.) е дом на голяма и активна българска общност, което може да се види в официалните списъци на Великобритания.
2. Висока избирателна активност: Данните от изборите категорично доказват, че Сърбитън е генерирал стотици гласове, а на предходните избори гласуваха близо 1600 човека. 
Липсата на локална секция би лишила стотици наши сънародници от конституционалното им право на глас.
3. Транспортна свързаност: В Сърбитън се намира една от големите гари в Лондон,а също така има изградена автобусна мрежа, с различни направления. 
4.Организационна готовност: Имаме събрани нужните 40 броя заявления за гласуване. Също така имаме хора с изграден дългогодишен опит в изборна комисия и сме готови да направим предложение за членове и резерви за комисията.
За нуждите на вота предлагаме помещение на подходяща локация (съвсем близо до гарата, с автобусна спирка точно пред него, с множество линии), отговарящо на изискванията на ЦИК за пространство и сигурност.
Адрес на помещението:
Hollyfield School
Surbiton Hill Road
Surbiton
KT6 4TU
5.Брой членове на СИК: В миналото в Сърбитън е имало 3 (три) броя секции, които бяха слети в 2 (две). Сега бихме искали само 1-а (една) избирателна секция, но със 7-м (седем) членна комисия.

    Молим настоящото предложение да бъде разгледано, обсъдено и  взето предвид при изготвянето на Вашето мотивирано предложение до Централна избирателна комисия по реда на Изборния кодекс и да бъде публикувано незабавно на сайта на Посолството, като сме отворени за дискусия и действия по организиране на изборите.

